Το **Κτίριο του Κοινοβουλίου** της Μάλτας (μαλτέζικα: *Dar il-Parlament*) είναι ο τόπος συνεδρίασης του Κοινοβουλίου της Μάλτας, που εδρεύει στην πρωτεύουσα Βαλέτα. Το κτίριο κατασκευαζόταν από το 2011 έως το 2015 σε σχέδια του Ιταλού αρχιτέκτονα Ρέντσο Πιάνο, στο πλαίσιο του ενός ευρύτερου έργου ανάπλασης της ευρύτερης περιοχής, που περιλάμβανε την κατασκευή μιας νέας Πύλης της Πόλης και τη μετατροπή των ερειπίων της πρώην Βασιλικής Όπερας σε υπαίθριο θέατρο. Η κατασκευή του Κτιρίου του Κοινοβουλίου προκάλεσε έντονες αντιπαραθέσεις, κυρίως λόγω του σύγχρονου σχεδιασμού του και του κόστους κατασκευής του, το οποίο ανήλθε σε περίπου 90 εκατομμύρια ευρώ.

Από το 1921 έως το 1976, ο τόπος συνεδρίασης του Κοινοβουλίου της Μάλτας ήταν η Αίθουσα Συμβουλίου του Παλατιού του Μεγάλου Μαγίστρου στη Βαλέτα. Από το 1976 μέχρι το Μάιο του 2015, το κοινοβούλιο χρησιμοποιούσε το πρώην οπλοστάσιο του ίδιου παλατιού για τη διεξαγωγή των εργασιών του.

Κριτική του Κτιρίου
-------------------

Το κτίριο του Σώματος του Κοινοβουλίου, μαζί με το υπόλοιπο έργο ανάπλασης της ευρύτερης περιοχής, υπήρξε αμφιλεγόμενο. Ορισμένοι επικριτές του υποστήριξαν ότι επρόκειτο για περιττό έργο, προτείνοντας την μετατροπή του Φρουρίου Σεντ Έλμο ή κάποιου μεγάλου ερειπωμένου παλατιού στην πόλη σε κτίριο του κοινοβουλίου, κάτι που θα είχε σημαντικά μικρότερο κόστος από την εξ ολοκλήρου κατασκευή ενός νέου κτιρίου. Κάποιοι ισχυρίστηκαν ότι η πλατεία του χώρου δεν έπρεπε να χτιστεί, καθώς ήταν ένας από τους λίγους ανοιχτούς χώρους στη Βαλέτα. Άλλοι επιτέθηκαν στον μοντέρνο σχεδιασμό της ίδιας της δομής, συμπεριλαμβανομένου του βουλευτή των Καρμέλο Αμπέλα, ο οποίος αποκάλεσε το κτίριο του Κοινοβουλίου «ένα άσχημο κτίριο χτισμένο σε ξυλοπόδαρα».

Ο σχεδιασμός του κτιρίου, ιδιαίτερα το σύστημα επένδυσής του, συγκρίθηκε από το ευρύ κοινό με περιστερώνα, αλλά και με τρίφτη τυριού. Η επένδυση προοριζόταν να αντιπροσωπεύσει κηρήθρες, καθώς το όνομα της Μάλτας προέρχεται από την αρχαία Μελίτη, που παραπέμπει στο μέλι. Ο υπερσύγχρονος σχεδιασμός του κτιρίου ήρθε σε αντίθεση με τον χαρακτήρα των κτιρίων της Βαλέτας, ενώ οδήγησε την ΟΥΝΕΣΚΟ να αμφισβητήσει τον τίτλο της πόλης ως Μνημείο Παγκόσμιας Κληρονομιάς. Το 2015, το κτίριο συμπεριλήφθηκε στον κατάλογο με τα «καλύτερα (και χειρότερα) κτίρια του κόσμου» του βρετανικού The Telegraph, αν και η εφημερίδα δεν ανέφερε σε ποια από τις δύο κατηγορίες εντασσόταν το κτίριο.

Παραπομπές
----------

1. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 23 Σεπτεμβρίου 2020. Ανακτήθηκε στις 30 Μαρτίου 2020.
2. ↑
3. ↑
4. ↑
5. ↑  Insight Guides Malta (Travel Guide), APA Publications (UK), 1 Ιαν 2017 ISBN 1786716828
6. ↑  Maitland, Robert (2014). *Tourism in National Capitals and Global Change*. Routledge. σελίδες 135–142. ISBN 9781317850076.
7. ↑  Galea, Martin (1 Αυγούστου 2009). «Plans for Valletta's City Gate». *Din l-Art Ħelwa*. Αρχειοθετήθηκε από το πρωτότυπο στις 25 Μαρτίου 2016.
8. ↑  Galea, Vincent (11 Απριλίου 2013). «Parliament at St Elmo». *Times of Malta*. Αρχειοθετήθηκε από το πρωτότυπο στις 27 Ιουνίου 2013. .
9. ↑  Vassallo, Bernard (11 Απριλίου 2010). «Renzo Piano's plans are a flop». *Times of Malta*. Αρχειοθετήθηκε από το πρωτότυπο στις 4 Μαρτίου 2016. .
10. ↑  Squires, Nick (8 May 2010). «Maltese anger at plans to rebuild Valletta». *The Telegraph*. Αρχειοθετήθηκε από το πρωτότυπο στις 31 Αυγούστου 2015. .
11. ↑  Said, Edward (Οκτωβρίου 2009). «More Heritage Threatened» (PDF). *The Architect*. σελ. 14. Αρχειοθετήθηκε από το πρωτότυπο (PDF) στις 21 Ιουνίου 2015.
12. ↑  Vassallo, Raphael (17 Φεβρουαρίου 2015). «The cost of 'culture'». *Malta Today*. Αρχειοθετήθηκε από το πρωτότυπο στις 24 Ιουνίου 2016. .
13. ↑  Zammit Tabona, Kenneth (13 Αυγούστου 2013). «Cheese graters, pharaohs». *Times of Malta*. Αρχειοθετήθηκε από το πρωτότυπο στις 31 Ιουλίου 2016. .
14. 1 2  Rix, Juliet (2015). *Malta and Gozo*. Bradt Travel Guides. σελ. 118. ISBN 9781784770259.
15. ↑  Vella, Godwin (2016). *Valletta 1566: Melita Renascens*. Heritage Malta. σελ. 99. ISBN 9789993257387.
16. ↑  Cooke, Patrick (22 Ιουλίου 2013). «Unesco to probe City Gate project». *Times of Malta*. Αρχειοθετήθηκε από το πρωτότυπο στις 4 Μαρτίου 2016. .
17. ↑  Rudolf, Uwe Jens (2018). *Historical Dictionary of Malta*. σελ. 276. ISBN 9781538119181.
18. ↑  «The world's best (and worst) new buildings of 2015». *The Telegraph*. 22 Δεκεμβρίου 2015. Αρχειοθετήθηκε από το πρωτότυπο στις 31 Ιουλίου 2016. .
19. ↑  «New parliament among Telegraph's best and worst buildings of 2015». *Times of Malta*. 22 Δεκεμβρίου 2015. Αρχειοθετήθηκε από το πρωτότυπο στις 24 Δεκεμβρίου 2015. .